તા 22 અને 23 દરમિયાન આપનું કાર્ય ધૈર્યથી પૂર્ણ કરશો. આપ દિવસ દરમિયાન વ્યસ્ત રહેશો. સામાજિક કાર્યક્રમમાં ભાગ લેશો. વ્યવસાય માટે ક્યાંય બહારગામ જવાનું થશે અને વ્યવસાયિક બાબતોમાં ખર્ચની સંભાવના પણ છે. જોકે, તે મુસાફરી અને ખર્ચ બંને એકંદરે આપના માટે લાભદાયી રહેશે માટે મનમાં કોઈ ફરિયાદ કે વસવસો નહીં થાય. સંબંધો મામલે આપ વધુ સંવેદનશીલ બનશો. જીવનની મુશ્કેલીઓનો સામનો મજબૂતાઈથી કરશો. તમારું મનોબળ એકંદરે મજબૂત રહેશે. તા 24 અને 25 અને 26 દરમિયાન લાભસ્થાનમાં ચંદ્ર હોવાથી દિવસ ચારે બાજુથી લાભદાયી રહેશે. પિતા અને મોટાભાઈ તરફથી વિશેષ લાભની આશા રાખી શકો છો. વારસાગત મિલકતો સંબંધિત કાર્યોમાં સાનુકૂળતા રહેશે. આર્થિક ગતિવિધિમાં તમે વદુ વ્યસ્ત રહેશો. આર્થિક સ્થિતિ સંતોષજનક રહેશે. જુના અટકેલા કાર્ય મિત્રોની મદદથી પૂર્ણ થશે. તા 27 અને 28ના રોજ કોઈ સરકારી મુસીબત આવી શકે છે. ટેક્સ સિસ્ટમ, ગુણવત્તા સંબંધિત કાયદા અથવા સર્વિસ સંબંધિત સરકારી નિર્ણયો તમારા કામમાં અવરોધ લાવશે જેથી તમારા કામકાજ પર વિપરિત અસર પડશે અને મનોમન તમે અકળામણ અનુભવશો. પ્રતિષ્ઠા ટકાવી રાખવા માટે આ સમયમાં તમે વધુ ખર્ચ કરશો. કોઈ સંબંધી કે મિત્રના કારણે આપ સંકટમાં ફસાઈ શકો છો. આપે વાણી પર નિયંત્રણ રાખવું જ પડશે. કોઈ જગ્યાએ અપમાનનો સામનો કરવો પડે.